ทานยาคุมกำเนิดแบบ 28 วันได้ประมาณ 1 ปี เริ่มทานเม็ดแรกของแผงปัจจุบันวันที่ 21 ก.ค.63 (ทานไม่ค่อยตรงเวลา บางวันสี่ทุ่ม บางวันห้าทุ่ม) พอถึงเม็ดที่ 16 ของแผงลืมทาน เลยทานพร้อมกัน 2 เม็ดในวันถัดไป (เม็ดที่16และ17พร้อมกัน) และในวันที่ต้องทานเม็ดที่ 18 มีพสพ.แบบหลั่งใน แบบนี้มีโอกาสท้องมั้ยคะ และควรทานยาคุมฉุกเฉินหรือเปล่า ** และขอสอบถามต่อว่า หากทานยาคุมฉุกเฉินแล้ว ยาคุมปกติที่เหลือสามารถทานต่อได้เลยหรือไม่ และต้องทานแผงใหม่เมื่อไหร่คะ ** ขอบค่ะ
สวัสดีค่ะ คณ การที่ทานยาคุมกำเนิดไม่ค่อยตรงเวลา แต่ต่างกันเพียงประมาณ 1-2 ชั่วโมง ไม่ได้มีผลทำให้ประสิทธิภาพในการป้องกันการตั้งครรภ์ลดลงไปค่ะ โดยจะช่วยป้องกันการตั้งครรภ์ได้มากกว่า 99%ส่วนการที่ลืมทานยาคุมเม็ดที่ 16 เมื่อนึกออกในวันถัดไป ก็ให้รีบทานยาเม็ดที่ 16 ไปทันที และทานเม็ดที่ 17 ตามเวลาเดิมคือ 4 ทุ่มค่ะ ซึ่งประสิทธิภาพในการป้องกันการตั้งครรภ์ ก็จะถือว่าลดลงไปเพียงเล็กน้อยเท่านั้น และไม่จำเป็นต้องทานยาคุมฉุกเฉินร่วมไปด้วยค่ะ การจะทานยาคุมฉุกเฉินนั้น จะใช้ในกรณีที่ทานยาคุมกำเนิด 2 วันขึ้นไปค่ะอย่างไรก็ตาม หากทานยาคุมฉุกเฉินไปแล้ว ก็ให้ทานยาคุมกำเนิดต่อไปตามปกติต่อไปค่ะ ไม่ต้องงดหรือเว้นการทานยาคุมค่ะ ส่วนยาคุมแผงใหม่ ก็ให้เริ่มทานเมื่อทานจนครบ 28 เม็ดตามปกติค่ะ